สังคมข่าวหุ้น
ดัชนีตลาดหุ้นไทยปิดที่ระดับ 1,617.38 จุด +2.43 จุด มูลค่าซื้อขาย 56,407.49 ลบ. จับตาภาครัฐน่าจะมีมาตรการกระตุ้นการท่องเที่ยวและการบริโภค
ดัชนีตลาดหุ้นไทยปิดที่ระดับ 1,617.38 จุด +2.43 จุด มูลค่าซื้อขาย 56,407.49 ลบ. จับตาภาครัฐน่าจะมีมาตรการกระตุ้นการท่องเที่ยวและการบริโภค
20 พ.ย. 2565

ดัชนีตลาดหุ้นไทยปิดที่ระดับ 1,617.38 จุด เพิ่มขึ้น 2.43 จุด มูลค่าการซื้อขาย 56,407.49 ล้านบาท จับตาภาครัฐน่าจะมีมาตรการกระตุ้นการท่องเที่ยวและการบริโภคในช่วงปลายปีนี้ รวมถึงยังต้องติดตามตัวเลขส่งออกเดือน ต.ค. 2565 และตัวเลข GDP ไตรมาส 3/2565 ของไทย
GPSC เตรียมรับอานิสงส์ค่า Ft งวด ม.ค.-เม.ย. 2566 ปรับเพิ่มขึ้น เชื่ออัตราค่าไฟฟ้าขึ้น 1 สตางค์ จะส่งผลต่อรายได้ 60 ล้านบาท/ปี มั่นใจรายได้ปี 2566 เติบโต พร้อมลุยขยายลงทุนธุรกิจแบตเตอรี่รองรับ EV ลุ้นผลยื่น กกพ.เสนอขายไฟโครงการโซลาร์-ลม ดันพอร์ตพลังงานหมุนเวียนเพิ่ม ย้ำเป้าหมายแตะ 50% ภายในปี 2573 จากปัจจุบัน อยู่ที่ 34%
JR เซ็นสัญญางานใหม่ 2 โครงการ จาก “TOP-ไทยลู้บเบส” มูลค่ารวม 93.9 ล้านบาท มีระยะเวลาในการดำเนินการให้แล้วเสร็จภายใน 23 เดือน ดันยอดแบ็กล็อกพุ่ง 3,474 ล้านบาท ทยอยรับรู้รายได้ 3 ปีข้างหน้า หลังสถานการณ์โดยรวมของไทยกลับสู่ภาวะปกติ เริ่มมีโครงการใหม่ทยอยออกมาอย่างต่อเนื่อง พร้อมเดินหน้าประมูลงานทั้งภาครัฐและเอกชน คาดมีงานโครงการใหม่เปิดประมูลกว่า 7,000 ล้านบาท “จรัญ วิวัฒน์เจษฎาวุฒิ” ซีอีโอ มั่นใจผลงานปีนี้จะเติบโตได้ตามเป้าหมาย
TU ส่งบริษัทย่อย “King Oscar AS” ในนอร์เวย์ เข้าถือหุ้น “อีเจียร์ ซีฟู้ด” 50% ซึ่งเป็นผู้นำการผลิตตับปลาคอดจากไอซ์แลนด์ เพื่อลงทุนในธุรกิจการผลิตตับปลาคอด หวังเสริมสร้างการเติบโตทางธุรกิจให้กับแบรนด์ต่าง ๆ ได้แก่ คิง ออสการ์ และ รูเก้น ฟิช รวมถึงธุรกิจรับจ้างผลิตสินค้า OEM
หุ้นน้องใหม่ “กิจเจริญ เอ็นจิเนียริ่ง อีเลคทริค” หรือ KJL ผู้นำด้านนวัตกรรมผลิตตู้ไฟ สวิตช์บอร์ด รางเดินสายไฟ และงานโลหะแผ่นแปรรูปสั่งผลิตพิเศษ Sheet Metal Works ด้วยเทคโนโลยีจากญี่ปุ่น แบบครบวงจร แบรนด์สินค้า KJL และสินค้าสั่งผลิต เตรียมลงสนามเทรดในตลาด mai วันพรุ่งนี้ (22 พ.ย. 2565) หลังเสนอขายหุ้นไอพีโอ จำนวนไม่เกิน 30 ล้านหุ้น ราคาหุ้นละ 13.50 บาท คิดเป็น P/E ราว 13.99 เท่า นับเป็นก้าวที่สำคัญในการขยายธุรกิจให้แข็งแกร่ง ตามแผนระดมทุน เพื่อรองรับการเติบโตแบบไร้ขีดจำกัด
ตลาดหลักทรัพย์ฯ ให้ KLINIQ เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 21 พ.ย.-9 ธ.ค. 2565 ส่งผลให้สภาพคล่องการเก็งกำไรปรับลง
UAC การันตีรายได้ปีนี้ตามเป้า 2,000 ล้านบาท หลังมีแหล่งปิโตรเลียม L10 และ L11 เข้ามาหนุน โชว์ยอดขายน้ำมันดีต่อเนื่อง ขณะที่ราคาขายผลิตภัณฑ์ยังทรงตัวสูง พร้อมเดินหน้าขยายสถานีชาร์จ EV ตามแผน หวังให้ครอบคลุมทั่วประเทศ
SSP แจ้งจัดตั้ง 2 บริษัทย่อยใหม่ “เอสเอสทีอี ซัสเทนเนเบิ้ล และ เอสทีแซด อินโนเวชั่น” เพื่อดำเนินธุรกิจลงทุนทั่วไป น่าจะมาช่วยให้ธุรกิจมีความหลากหลายมากขึ้นและมีการเติบโตอย่างต่อเนื่อง จากปัจจุบันที่เน้นในกลุ่มธุรกิจพลังงาน อย่างไรก็ตาม ปีนี้ SSP ก็ยังคงเป้ารายได้เติบโตไม่ต่ำกว่า 30% จากปีก่อนมีรายได้ราว 2,600 ล้านบาท และกำไรสุทธิจะเติบโตกว่าปีก่อนอยู่ที่ 859 ล้านบาท ซึ่งน่าจะทำได้ตามเป้าหมายแน่นอน